wannaphong/clean_thaiwikipedia huggingface dataset:
# จริยธรรมในการกินเนื้อสัตว์
คนส่วนใหญ่ในสังคมรับประทานเนื้อสัตว์เนื่องจากเป็นอาหารที่เข้าถึงได้ง่าย แต่ปัจจุบันนี้มีข้อถกเถียงและการโต้แย้งมากมายที่เพิ่มมากขึ้นเกี่ยวกับ จริยธรรมในการกินเนื้อสัตว์ ประเด็นสำคัญเกี่ยวกับการคัดค้านการรับประทานเนื้อสัตว์ในเชิงจริยธรรมมีอยู่ว่า สำหรับคนส่วนใหญ่ที่อาศัยอยู่ในโลกที่พัฒนาแล้วนั้น ไม่มีความจำเป็นแต่อย่างใดที่จะต้องปลิดชีวิตสัตว์เพียงเพื่อจะนำมันมาปรุงเป็นอาหารหรือเพียงเพื่อจะลิ้มรสรสชาติ อีกทั้งยังไม่ถูกต้องตามหลักศีลธรรมเป็นอย่างมากและมนุษย์สามารถเอาชีวิตรอดได้หากปราศจากมันHarnad, Stevan (2013) Luxe, nécessité, souffrance: Pourquoi je ne suis pas carnivore . Québec humaniste 8(1): 10-13
# ปรากฏการณ์ขนมปังเนย
ปรากฏการณ์ขนมปังเนย เป็นความโน้มเอียงที่ขนมปังด้านที่ทาเนยไว้จะคว่ำลงเมื่อมันตกพื้น

เมื่อขนมปังร่วงหล่นจากมือหรือโต๊ะ มันจะตกลงด้วยมุมเอียงและหมุนรอบตัวเอง โดยเฉลี่ยแล้วความสูงของการร่วงหล่นนั้นจะอยู่ระหว่าง 0.7 ถึง 2 เมตร ซึ่งเป็นความสูงที่พอเหมาะสำหรับขนมปังที่จะหมุนรอบตัวเองเป็นเวลา 1 รอบครึ่ง เป็นเหตุให้ขนมปังด้านที่ทาเนยไว้ร่วงหล่นกับพื้น (ด้วยเงื่อนไขที่ว่าก่อนที่มันจะตก ด้านที่ทาเนยไว้จะต้องหงายขึ้น) แต่ถ้าหากโต๊ะดังกล่าวมีความสูงมากกว่า 3 เมตร ขนมปังจะหมุนรอบตัวเอง 360 องศา และด้านที่ไม่ได้ทาเนยไว้จะคว่ำลงพื้นแทน ไม่เพียงเท่านั้น ถ้าหากว่าขนมปังดังกล่าวเคลื่อนไหวด้วยความเร็ว 5.79 กิโลเมตรต่อชั่วโมง มันจะหมุนน้อยลงและจะไม่ทำให้ด้านที่ทาเนยไว้คว่ำลงพื้น ในความจริงแล้ว ปรากฏการณ์นี้เกิดขึ้นโดยค่าคงตัวทางฟิสิกส์ขั้นพื้นฐานเป็นหลัก
# ไมโครซอฟต์ วิชวล ซีพลัสพลัส
ไมโครซอฟต์ วิชวล ซีพลัสพลัส  หรือเรียกชื่อย่อว่า MSVC เป็นซอฟต์แวร์ผลิตภัณฑ์สิ่งแวดล้อมสำหรับการพัฒนาแบบเบ็ดเสร็จ (IDE) ที่ผลิตโดย ไมโครซอฟต์ สำหรับภาษาโปรแกรม ซี ,ซีพลัสพลัส ,ซี++/ซีเอลไอ "MSVC" เป็นซอฟต์แวร์จำกัดสิทธิ์ที่เดิมเป็นผลิตภัณฑ์แบบสแตนด์อโลน แต่ต่อมาได้กลายเป็นส่วนหนึ่งของไมโครซอฟต์ วิชวลสตูดิโอ และอยู่ในรูปแบบ trialware และfreeware นอกจากนี้ยังมีเครื่องมือสำหรับพัฒนาซอฟต์แวร์ และแก้ไขจุดบกพร่อง ของรหัสภาษาซีพลัสพลัส ที่เขียนรหัสโดยเฉพาะสำหรับ วินโดวส์ เอพีไอ ,ไดเรกต์เอกซ์ และดอตเน็ตเฟรมเวิร์ก

โปรแกรมประยุกต์จำนวนมากจำเป็นต้องมีแพคเกจ Visual c ++ ทำงานอย่างถูกต้อง แพคเกจเหล่านี้มักจะติดตั้งอย่างอิสระจากโปรแกรมประยุกต์ ทำให้สามารถใช้งานโปรแกรมประยุกต์หลาย ๆ แพคเกจได้ในขณะที่ต้องติดตั้งเพียงครั้งเดียว"Do I need these Microsoft Visual C++ redistributables?". Ask Leo!. Retrieved 2012-11-18.
# โกปี๊เตี่ยม
thumb|โกปี๊เตี่ยมที่มีขายโลบะ
thumb| กาแฟดำโบราณเสิร์ฟในมาเลเซียและสิงคโปร์
โกปี๊เตี่ยม หรือ กอปี๊เตี่ยม  เป็นร้านกาแฟแบบดั้งเดิมที่พบได้ในภูมิภาคเอเชียตะวันออกเฉียงใต้ เช่น ไทย, มาเลเซีย, สิงคโปร์, อินโดนีเซีย เป็นสถานที่ขายขายอาหาร โดยเน้นที่อาหารเช้าและเครื่องดื่มจำพวกชาและกาแฟ โดยคำว่า โกปี๊ หรือ กอปี๊ (咖啡) เป็นภาษามลายู/ฮกเกี้ยน ที่หมายถึง "กาแฟ" และ เตี่ยม เป็นภาษาฮากกาและแต้จิ๋ว หมายถึง "ร้านค้า" หรือ "โรงเตี๊ยม" (店)

เฉพาะในสิงคโปร์ที่เดียว มีโกปี๊เตี่ยมตามสถานที่ต่าง ๆ ครอบคลุมทั้งสถานที่อยู่อาศัย, แหล่งอุตสาหกรรม และธุรกิจภายในประเทศ มากถึง 2,000 แห่ง[http://www.straitstimes.com/Prime%2BNews/Story/STIStory_222798.html The Straits Times Interactive สำหรับในส่วนประเทศไทย โกปี๊เตี่ยมสามารถพบได้ในสถานที่ทั่วไป แต่ที่มีชื่อเสียงและขึ้นชื่อ คือ ในท้องถิ่นภาคใต้

โดยรายการอาหาร มักประกอบไปด้วยอาหารแบบเรียบง่าย หลากหลายชนิด เช่น ไข่ลวก, ขนมปังปิ้ง, สังขยา, ชาหรือกาแฟผสม และไมโล

ในส่วนของโต๊ะขายกาแฟและเครื่องดื่มทั่วไปมักขายโดยเจ้าของร้าน และอาจรวมไปถึงน้ำอัดลมและเครื่องดื่มอื่น ๆ รวมถึงอาหารเช้า เช่น ขนมปังปิ้งทาหน้าต่าง ๆ, อาหารว่าง หรือแม้แต่ร้านให้เช่าโดยเจ้าของร้านค้าอิสระที่จัดเตรียมอาหารหลากหลายซึ่งมักจะมีอาหารแบบดั้งเดิมจากหลายชาติพันธุ์เพื่อให้ผู้คนจากภูมิหลังที่แตกต่างกันและมีพฤติกรรมการรับประทานอาหารที่แตกต่างกันสามารถรับประทานอาหารในสถานที่เดียวกันและแม้กระทั่งรายการอาหารที่ปรากฏบนป้ายรายการภายในร้าน

นอกจากนี้แล้ว โกปี๊เตี่ยม ยังเป็นชื่อของห่วงโซ่ธุรกิจอาหารในสิงคโปร์http://www.kopitiam.biz/our-company/  Our Company - Kopitiam และเป็นชื่อของร้านกาแฟและร้านอาหารในจังหวัดภูเก็ต ในภาคใต้ของไทยอีกด้วย ในชื่อ "โกปี้เตี่ยม"

รายการอาหาร
โอเลี้ยง
โอยัวะ
หน่อเค่า
ชาจีน
ชาเย็น
ชามะนาว
ไมโล
ขนมปังปิ้ง
ขนมปังสังขยา
กายาโทสต์
ขนมปังชุบไข่
อาหารเช้าแบบอเมริกัน

สภากาแฟ
คำว่า สภากาแฟ เป็นวลีที่ใช้ในในเชิงความหมายที่เป็นที่รู้กันทั่วไปในกลุ่มคนงานหรือผู้สูงอายุจะดื่มกาแฟและแลกเปลี่ยนข่าวสารหรือข้อคิดเห็นต่าง ๆ ในเรื่องต่าง ๆ เช่น เรื่องการเมืองระดับชาติ, การเมืองระดับท้องถิ่น, ละครโทรทัศน์, กีฬาและอาหาร หรือเรื่องราวในชีวิตประจำวันทั่ว ๆ ไป
# กอลเวย์เกิร์ล (เพลงเอ็ด ชีแรน)
"กอลเวย์เกิร์ล"  เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงจำหน่ายในรูปแบบดิจิทัลดาวน์โหลดในวันที่ 17 มีนาคม ค.ศ. 2017 เป็นหนึ่งในซิงเกิลที่ 3 ของสตูดิโออัลบั้มที่สามของชีแรน ÷ (2017)

"กอลเวย์เกิร์ล" ขึ้นสู่อันดับ 2 บนชาร์ตซิงเกิลของสหราชอาณาจักร และอันดับ 1 บนชาร์ตซิงเกิลแห่งไอร์แลนด์ เมื่อเปิดให้มีการดาวน์โหลดและฟังแบบรับข้อมูลต่อเนื่องหลังการเปิดตัวอัลบั้ม

รายการเพลง
Digital download
"Galway Girl" – 2:50

Digital download – Martin Jensen remix
 "Galway Girl" (Martin Jensen remix) – 3:16

ชาร์ต

ชาร์ตประจำสัปดาห์
 ชาร์ต (2017) ตำแหน่งสูงสุด Argentina Anglo (Monitor Latino) 16 Euro Digital Songs (Billboard) 3Iceland (RÚV) 1 Malaysia (RIM) 15 Mexico Ingles Airplay (Billboard) 5Netherlands (Mega Top 50) 4 Philippines (Philippine Hot 100) 23 Slovenia (SloTop50) 1 Spain (PROMUSICAE) 37

ชาร์ตประจำเดือน
 ชาร์ต (2017) ตำแหน่งสูงสุด Slovenia (SloTop50) 1

ชาร์ตสิ้นปี
 ชาร์ต (2017) ตำแหน่ง Australia (ARIA) 7 Austria (Ö3 Austria Top 40) 9 Belgium (Ultratop Flanders) 4 Belgium (Ultratop Wallonia) 11 Canada (Canadian Hot 100) 30 Denmark (Tracklisten) 3 France (SNEP) 59 Germany (Official German Charts) 10 Hungary (Dance Top 40) 53 Hungary (Rádiós Top 40) 22 Hungary (Single Top 40) 32 Hungary (Stream Top 40) 20 Israel (Media Forest) 34 Italy (FIMI) 14 Netherlands (Dutch Top 40) 42 Netherlands (Single Top 100) 26 New Zealand (Recorded Music NZ) 9 Poland (ZPAV) 16 Portugal (AFP) 54 Slovenia (SloTop50) 3 Sweden (Sverigetopplistan) 9 Switzerland (Schweizer Hitparade) 12 UK Singles (Official Charts Company) 5
 ชาร์ต (2018) ตำแหน่ง Hungary (Dance Top 40) 86

 ชาร์ต (2019) ตำแหน่ง Portugal (AFP) 724

ชาร์ตปลายทศวรรษ
 ชาร์ต (2010–2019) ตำแหน่ง UK Singles (Official Charts Company) 53

การรับรอง

ประวัติการจำหน่าย
 ประเทศ วันที่ รูปแบบ เวอร์ชัน ค่าย อ้างอิง สหราชอาณาจักร 17 มีนาคม 2017 วิทยุยอดฮิตร่วมสมัย ต้นฉบับ อะไซลัม  7 เมษายน 2017 ดิจิทัลดาวน์โหลด มาร์ติน เจนเซน รีมิกซ์ แอตแลนติก สหรัฐ
# โปรเฟสชันนอลเดเวลอปเมนต์ลีก รุ่นอายุไม่เกิน 23 ปี ฤดูกาล 2017–18
โปรเฟสชันนอลเดเวลลอปเมนต์ลีก รุ่นอายุไม่เกิน 23 ปี ฤดูกาล 2017–18  เป็นการแข่งขันโปรเฟสชันแนลเดเวลลอปเมนต์ลีก ฤดูกาลที่ 6 

 พรีเมียร์ลีก 2 

ทีมที่ได้คะแนนสูงสุดหลังจากจบฤดูกาลของดิวิชัน 1 จะเป็นผู้ชนะเลิศในลีก 1 ทั้งหมด และ 2 ทีมที่อยู่อันดับสุดท้าย จะตกชั้นสู่ ดิวิชัน 2 ในฤดูกาล 2018–19

ดิวิชัน 1
ตารางคะแนน

อันดับสโมสรแข่งชนะเสมอแพ้ได้เสียผลต่างคะแนน1อาร์เซนอล รุ่นอายุไม่เกิน 23 ปี (C)2213364832+16422ลิเวอร์พูล รุ่นอายุไม่เกิน 23 ปี2213184327+16403เลสเตอร์ซิตี รุ่นอายุไม่เกิน 23 ปี2211653620+16394สวอนซีซิตี รุ่นอายุไม่เกิน 23 ปี2211474031+9375เวสต์แฮมยูไนเต็ด รุ่นอายุไม่เกิน 23 ปี229493032–2316แมนเชสเตอร์ซิตี รุ่นอายุไม่เกิน 23 ปี228684131+10307เอฟเวอร์ตัน รุ่นอายุไม่เกิน 23 ปี2293103236–4308เชลซี รุ่นอายุไม่เกิน 23 ปี228593435–1299ทอตนัมฮอตสเปอร์ รุ่นอายุไม่เกิน 23 ปี2275103848–102610ดาร์บีเคาน์ตี รุ่นอายุไม่เกิน 23 ปี2273123244–122411ซันเดอร์แลนด์ รุ่นอายุไม่เกิน 23 ปี (R)2264121939–202212แมนเชสเตอร์ยูไนเต็ด รุ่นอายุไม่เกิน 23 ปี (R)2248102244–1820

ผลการแข่งขัน

ดิวิชัน 2
ตารางคะแนน

|}

ผลการแข่งขัน

เพลย์ออฟ

ดูเพิ่ม
 โปรเฟสชันนอลเดเวลอปเมนต์ลีก 1 รุ่นอายุไม่เกิน 18 ปี ฤดูกาล 2017–18
 พรีเมียร์ลีกคัพ ฤดูกาล 2017–18
 ฟุตบอลอังกฤษในฤดูกาล 2017–18
# อลิมามาง
อลิมามาง (,) เจ้าเมืองเมาะตะมะในพม่าตอนล่างของอาณาจักรพุกาม ระหว่างประมาณ ค.ศ. 1259 ถึง 1285 ได้รับการแต่งตั้งโดยพระเจ้านรสีหบดี กษัตริย์องค์สุดท้ายแห่งอาณาจักรพุกาม เมื่ออาณาจักรพุกามถูกรุกรานโดยจักรวรรดิมองโกลในตอนเหนือ เขาและขุนนางอื่น ๆ ในภาคใต้เริ่มวางแผนที่จะประกาศอิสรภาพออกจากพุกาม กระทั่งถูกสังหารโดยผู้นำท้องถิ่นนามมะกะโท ซึ่งต่อมาได้ประกาศเอกราชจากอาณาจักรพุกามและสถาปนาตนเป็นกษัตริย์พระนามว่า พระเจ้าฟ้ารั่ว ในอีก 2 ปีต่อมา
# เปามัช
เปามัช  เป็นเมืองหลวงและเมืองที่ใหญ่ที่สุดของรัฐโตกังจิงช์ ประเทศบราซิล เพิ่งก่อตั้งจากรัฐธรรมนูญในปี ค.ศ. 1988 และจากข้อมูลของ IBGE เมืองมีประชากร 286,787 คน (ค.ศ. 2017)

เปามัชตั้งอยู่ตรงกลางของรัฐ อยู่เหนือระดับน้ำทะเลเฉลี่ย 230 ม. เมืองตั้งอยู่ระหว่างหุบเขาและแม่น้ำโตกังจิงช์ ส่วนทางทิศตะวันออกของเมืองติดกับ Serra do Lajeado มหานครเปามัชมีประชากร 471,639 คน โดยอาศัยอยู่ริมทะเลสาบเปามัช เปามัชก่อตั้งขึ้นในปี ค.ศ. 1990 และพัฒนาจากเขตกสิกรรมเก่า จนกลายเป็นเมืองหลวงของรัฐล่าสุดของบราซิล
# เก้าอี้บาร์เซโลนา
เก้าอี้บาร์เซโลนา  เป็นเก้าอี้ที่ออกแบบโดยลุดวิก มีส ฟาน เดอร์ โรห์และลิลลี ไรซ์ เดิมทีออกแบบไว้สำหรับอาคารเยอรมันพาวิลเลียน ที่ใช้ออกในงานอินเตอร์เนชันแนลเอกซ์โพซิชัน 1929 เมืองเจ้าภาพคือบาร์เซโลนา แคว้นกาตาลุญญา ประเทศสเปน ใช้งานครั้งแรกที่วิลลาทูเกนด์แฮต ที่ได้รับการจดทะเบียนให้เป็นมรดกโลก ออกแบบโดยลุดวิก มีส ฟาน เดอร์ โรห์ ที่เมืองเบอร์โน ประเทศเช็กเกียhttp://whc.unesco.org/en/list/1052
# ลอก็อม
ลอก็อม  เป็นคำภาษาสวีเดน มีความหมายว่า "ไม่มากหรือไม่น้อยไป" "ไม่เยอะเกิน" ใช้สื่อถึงปริมาณที่ "พอดี""Lagom", saob.se. Åtkomst den 2 september 2017.

แม้คำว่า เพียงพอ และ ปานกลาง อาจสื่อถึงการงดเว้น ยากลำบาก หรือล้มเหลว คำว่า ลอก็อม สื่อความหมายไปทางความเหมาะสม โดยไม่จำเป็นว่าต้องสมบูรณ์แบบ ชาวสวีเดนมีคำพูดที่ว่า "Lagom är bäst" แปลอย่างตรงตัวว่า "ความพอดีดีที่สุด"lexikon.nada.kth.se, Lexin, Swedish-English dictionary.

 การใช้คำ 
คำว่า ลอก็อม มักถูกใช้เป็นคำวิเศษณ์ เช่น ในประโยค "Han är lagom lång" (แปลแบบตรงตัวว่า "เขาสูงกำลังพอดี") และยังสามารถใช้ในรูปแบบของคำคุณศัพท์ เช่น "Klänningen var lagom för henne" (แปลแบบตรงตัวว่า "ชุดกระโปรงเหมาะกับเธอ"),

คำว่าลอก็อมสามารถใช้ได้กับแทบทุกอย่างตั้งแต่อาหารและเครื่องดื่ม ไปจนถึงกฎหมายลิขสิทธิ์และปริมาณการปล่อยคาร์บอนไดออกไซด์

  ความสำคัญทางวัฒนธรรม 
ค่านิยมของ "ความพอเพียง" สามารถเปรียบเทียบได้กับสำนวน "less is more" (การที่มีน้อยคือการที่มีมาก) ที่ตรงข้ามกับ "ยิ่งเยอะยิ่งดี" มักถูกมองในด้านดี เป็นตัวเลือกที่ยั่งยืน ตรงข้ามกับการสะสมของมากมายในแบบบริโภคนิยม (consumerism) ตัวอย่างเช่น "ทำไมฉันจะต้องต้องการมากกว่าสองอัน?" Det är [มัน] ลอก็อมแล้วAtKisson, Alan. The Right Amount, 2000. นอกจากนี้ยังอาจถูกมองในด้านการอดกลั้น เช่นในเชิง "คุณไม่ควรจะทำตัวดีเกินไป หรือรวยเกินไป"Gustavsson, 1995.
# การปนเปื้อนทวนน้ำ
การปนเปื้อนทวนน้ำ  เป็นการปรากฏการณ์ในพลศาสตร์ของไหล เมื่อมีการเทน้ำจากภาชนะที่สูงกว่าไปยังภาชนะที่ต่ำกว่า สารปนเปื้อนในภาชนะที่ต่ำกว่าสามารถปีนทวนน้ำขึ้นไปยังภาชนะที่สูงกว่าได้ คำอธิบายปรากฏการณ์นี้ยังไม่เป็นที่แน่ชัด ถึงแม้จะมีการทดลองและการจำลองในคอมพิวเตอร์ที่แสดงให้เห็นว่าสารปนเปื้อนจะเคลื่อนไหวจากของไหลที่มีแรงตึงผิวมากไปยังของไหลที่มีแรงตึงผิวน้อย แต่ก็ยังไม่มีการอธิบายว่าเหตุใดมันถึงสามารถเคลื่อนไหวทวนน้ำและต้านแรงโน้มถ่วงจากที่ต่ำไปที่สูงได้
# จอร์แดน ปีเตอร์สัน
จอร์แดน เบิร์นท ปีเตอร์สัน (Jordan Bernt Peterson; เกิด 12 มิ.ย. ค.ศ. 1962) เป็นนักจิตวิทยาคลินิกชาวแคนาดา นักวิจารณ์ด้านวัฒนธรรม และศาสตราจารย์ประจำสาขาวิชาจิตวิทยา ที่มหาวิทยาลัยโทรอนโต หัวข้อใหญ่ที่ศึกษาคือ จิตวิทยาความผิดปกติ (abnormal psychology), จิตวิทยาบุคลิกภาพ และจิตวิทยาสังคม โดยหัวข้อที่เน้นที่สุดคือจิตวิทยาของศาสนา และความเชื่อเชิงอุดมการณ์ รวมทั้งการประเมินและการพัฒนาของบุคลิกภาพและสมรรถภาพทางการทำงาน (job performance) 

จอร์แดน ปีเตอร์สันเติบโตที่เมืองแฟร์วิว รัฐแอลเบอร์ตา แคนาดา สำเร็จการศึกษาระดับปริญญาตรีด้านรัฐศาสตร์เมื่อ ค.ศ. 1982 และด้านจิตวิทยาเมื่อ ค.ศ. 1984 จากมหาวิทยาลัยแอลเบอร์ตา สำเร็จการศึกษาระดับปริญญาเอกด้านจิตวิทยาคลินิก จากมหาวิทยาลัยแมคกิลล์ในปี ค.ศ. 1991 ศึกษาหลังปริญญาเอก (post doctoral) ที่มหาวิทยาลัยแมคกิลล์เป็นเวลาสองปี จากนั้นย้ายไปทำงานที่รัฐแมสซาชูเซตส์ สหรัฐฯ เป็นผู้ช่วยศาสตราจารย์และรองศาสตราจารย์ภาควิชาจิตวิทยา ที่มหาวิทยาลัยฮาร์วาร์ด ในปี ค.ศ. 1998 ย้ายไปทำงานที่มหาวิทยาลัยโทรอนโต เป็นศาสตราจารย์จนถึงปัจจุบัน
# อเมริกันแอร์ไลน์ เที่ยวบินที่ 191
อเมริกันแอร์ไลน์ เที่ยวบินที่ 191 เป็นเที่ยวบินประจำที่ดำเนินการโดยอเมริกันแอร์ไลน์ ออกเดินทางจากท่าอากาศยานนานาชาติโอแฮร์ ในเมืองชิคาโก รัฐอิลลินอย สู่ ท่าอากาศยานนานาชาติลอสแอนเจลิส ในเมืองลอสแอนเจลิส รัฐแคลิฟอร์เนีย ด้วยเครื่องบินแมคดอนเนลล์ ดักลาส ดีซี-10

ในวันที่ 25 พฤษภาคม 2522, หลังจากที่เครื่องบินได้ทำการบินขึ้นจากท่าอากาศยานนานาชาติโอแฮร์ เครื่องบินได้สูญเสียการควบคุมอันเนื่องมาจากการที่เครื่องยนต์ที่ 1 (ด้านซ้าย) หลุดจากปีก ส่งผลให้มีผู้เสียชีวิตทั้งหมด 271 คนบนเครื่องบิน (ผู้โดยสาร 258 คนและลูกเรือ 13 คน) และผู้เสียชีวิต 2 คนบนภาคพื้น 

อเมริกันแอร์ไลน์ เที่ยวบินที่ 191 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในสหรัฐอเมริกา และอุบัติเหตุที่ร้ายแรงที่สุดอันดับ 2 บนเครื่องบินแมคดอนเนลล์ ดักลาส ดีซี-10 รองจากเตอร์กิชแอร์ไลน์ เที่ยวบินที่ 981

ผู้เสียชีวิต
รายการผู้เสียชีวิตแยกตามสัญชาติ
สัญชาติผู้โดยสารลูกเรือรวม247132604411111144รวม25813271
# ชิเบนีก
ชิเบนีก  เป็นเมืองประวัติศาสตร์เมืองหนึ่งของประเทศโครเอเชีย ตั้งอยู่ในภูมิภาคแดลเมเชียตอนกลาง บริเวณที่แม่น้ำเคอร์คา ไหลลงสู่ ทะเลเอเดรียติก ชิเบนีกเป็นศูนย์กลางการปกครอง การศึกษา การขนส่ง อุตสาหกรรม และการท่องเที่ยวของ เทศมณฑลชิเบนีก-คนีน และเป็นเมืองที่ใหญ่ที่สุดเป็นอันดับที่ 3 ในภูมิภาคแดลเมเชียอันเก่าแก่ นอกจากนี้ ยังเป็นเมืองของชาวโครแอตพื้นเมืองที่เก่าแก่ที่สุดริมชายฝั่งทะเลอีกด้วย
# กนีน
กนีน  เป็นเมืองในเทศมณฑลชิเบนีก-กนีน ประเทศโครเอเชีย ตั้งอยู่บริเวณตอนในของภูมิภาคแดลเมเชียใกล้ต้นน้ำเกอร์กา เป็นจุดเชื่อมต่อที่สำคัญแห่งหนึ่งทางรถไฟและรถยนต์ระหว่างกรุงซาเกร็บกับเมืองสปลิต กนีนก้าวขึ้นสู่จุดสูงสุดสองครั้งในประวัติศาสตร์ในฐานะเมืองหลวงของราชอาณาจักรโครเอเชียในยุคกลางและเมืองหลวงในระยะเวลาสั้น ๆ ของสาธารณรัฐเซิร์บกรายินาซึ่งประกาศตัวเองระหว่างปี พ.ศ. 2534 ถึง พ.ศ. 2538
# อาณาจักรปี้นยะ
อาณาจักรปี้นยะ (,) อาณาจักรที่ปกครองพม่าตอนกลางระหว่าง ค.ศ. 1313–1365 เป็นรัฐที่สืบต่อจากอาณาจักรมยีนไซ่ง์ที่ปกครองพม่าตอนบนระหว่าง ค.ศ. 1297–1313 สถาปนาขึ้นเป็นรัฐที่ปกครองสืบต่อจากอาณาจักรพุกามโดยนิตินัย โดยพระเจ้าสีหตูแห่งปี้นยะ
# ความลึกเชิงแสง
ความลึกเชิงแสง เป็นค่าที่แสดงถึงความโปร่งแสงของวัสดุ โดยนิยามแล้วก็คือสัดส่วนของรังสีหรือแสงที่ถูกดูดกลืนหรือเกิดการกระเจิงไปในระหว่างทางที่แผ่ออกไป

 สมการ 
เมื่อ  คือความเข้มของแหล่งกำเนิดรังสี  คือความเข้มรังสีหลังจากที่รังสีแผ่ผ่านไปแล้วจนมาถึงผู้สังเกตการณ์ที่ความลึกเชิงแสง  :
# ทะเลสาบเออชีเนิน
ทะเลสาบเออชีเนิน  เป็นทะเลสาบในแบร์เนอร์โอเบอร์ลันท์ ประเทศสวิตเซอร์แลนด์ ตั้งอยู่ในหุบเขาเออชีเนินที่ระดับความสูง 1,578 เมตรเหนือระดับน้ำทะเล ทะเลสาบนี้มีพื้นน้ำ 1.11 ตารางกิโลเมตร มีความลึกเฉลี่ย 34 เมตร จุดที่ลึกที่สุดลึก 56 เมตร ทะเลสาบแห่งนี้รับน้ำมาจากภูเขาโดยรอบทั้งสี่ แต่ไม่มีธารน้ำออก น้ำไหลออกจากทะเลสาบโดยการซึมออกผ่านทางชั้นหินใต้ดิน ทะเลสาบแห่งนี้จะเป็นน้ำแข็งอยู่ 5 เดือนในแต่ละปีตั้งแต่เดือนธันวาคมถึงพฤษภาคม ปลาหลัก ๆ ที่พบในทะเลสาบนี้ได้แก่ ปลาชาร์อาร์กติก, ปลาเทรานต์ทะเลสาบ และปลาเรนโบว์เทราต์ ซึ่งในช่วงเดือนมกราคมถึงมีนาคม ผู้คนมักนิยมมาตกปลาใต้ผืนน้ำแข็ง ทะเลสาบแห่งนี้ถือเป็นส่วนหนึ่งของแหล่งมรดกโลกยุงเฟรา-อาเล็ทช์-บีทช์ฮอร์นตั้งแต่ปี ค.ศ. 2007

แหล่งข้อมูลอื่น
Oeschinen Lake
Licht- und Wasserwerk AG
Kandersteg
# คันเดอร์ชเตค
คันเดอร์ชเตค  เป็นหมู่บ้านในรัฐแบร์น ประเทศสวิตเซอร์แลนด์ มีประชากร 1,283 คน ตั้งอยู่ในหุบเขาที่มีแม่น้ำคันเดอร์ไหลผ่านที่ระดับความสูง 1,174 เมตรเหนือระดับน้ำทะเล ทางตะวันตกของเขายุงเฟรา เป็นหมู่บ้านที่มีชื่อเสียงในเรื่องทัศนียภาพภูเขา เศรษฐกิจของหมู่บ้านนี้ขึ้นกับการท่องเที่ยวเป็นหลัก นอกจากนี้ บริเวณริมหมู่บ้านยังเป็นที่ตั้งของค่ายลูกเสือนานาชาติ ซึ่งในแต่ละปีจะมีลูกเสือจากทั่วโลกมาจัดกิจกรรมกว่าปีละ 11,000  คน

แหล่งข้อมูลอื่น
 Village of Kandersteg
 Scout Centre
   This website gives some suggested hikes from Kandersteg
# พระเจ้าสีหตู
พระเจ้าสีหตู (, ; 1265–1325) ผู้ร่วมสถาปนา อาณาจักรมยีนไซง์ และปฐมกษัตริย์แห่ง อาณาจักรปีนยะ ซึ่งปัจจุบันตั้งอยู่ในเขตพม่าตอนกลาง พระเจ้าสีหตูเป็นพระอนุชาองค์เล็กที่โดดเด่นที่สุดในบรรดาเจ้าชายสามพระองค์ซึ่งประสบความสำเร็จจากการป้องกันพม่าตอนกลางให้รอดพ้นจากการรุกรานของมองโกล เมื่อ ค.ศ. 1287 และ ค.ศ. 1300–01
# ชิลท์ฮอร์น
ชิลท์ฮอร์น  เป็นภูเขาในเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ มีความสูง 2,970 เมตรเหนือระดับน้ำทะเล ชิลท์ฮอร์นตั้งอยู่ทางตะวันตกของหุบเขาเลาเทอร์บรุนเนินถัดจากหมู่บ้านมือเริน โดยมีกระเช้าลอยฟ้าจากมือเรินมายังภูเขาแห่งนี้ บริเวณจุดยอด สามารถมองเห็นได้ทัศนียภาพของเขาทิทลิส, เขาไอเกอร์, เขาเมินช์, เขายุงเฟรา และยังสามารถเห็นไปถึงป่าดำทางทิศเหนือ ตลอดจนมงบล็องทางทิศตะวันตกเฉียงใต้
# คติคำนึงประโยชน์ (สถาปัตยกรรม)
ในสถาปัตยกรรม คติคำนึงประโยชน์  เป็นหลักการที่สถาปนิกควรออกแบบอาคารนั้นโดยยึดจากวัตถุประสงค์ของอาคารนั้น คำพูดนี้ดูจะขาดความเป็นตัวเองมากกว่าที่ปรากฎเห็นครั้งแรก และเป็นสิ่งที่ดูสับสนและเกิดข้อพิพาทในวงการอาชีพ โดยเฉพาะอย่างยิ่งที่เกี่ยวข้องกับสถาปัตยกรรมสมัยใหม่ สถาปัตยกรรมแบบคติคำนึงประโยชน์มีอิทธิพลอย่างยิ่งในเยอรมนี เชโกสโลวาเกีย สหภาพโซเวียต และเนเธอร์แลนด์

การคำนึงประโยชน์ในอาคารนั้น สามารถค้นกลับไปได้ในหลักการคลาสสิกสามข้อของวิตรูวิอุส (Vitruvian triad) อันได้แก่ความแข็งแรงมั่นคง (FIRMITAS), การใช้ประโยชน์ได้ (VTILITAS) และความงาม (VENVSTAS) ซึ่งเป็นหนึ่งใน 3 ข้อของคุณลักษณะทางสถาปัตยกรรม มุมมองของวิทยาแนวการหน้าที่เป็นสิ่งพื้นฐานของสถาปนิกฟื้นฟูกอทิกบางท่าน โดยเฉพาะออกัสตัส พิวจิน เขียนไว้ว่า "ไม่ควรมีสิ่งเติมแต่งในอาคาร ที่ไม่จำเป็นต่อความสะดวก โครงสร้าง หรือ ความเหมาะสม" และ "สิ่งประดับทั้งหมดมีไว้เพื่อให้โครงสร้างที่จำเป็นของอาคารดีขึ้น"A.W.N.Pugin, The true principles of pointed or Christian architecture : set forth in two lectures delivered at St. Marie's, Oscott.
# ตำบลห้วยเกิ้ง
ห้วยเกิ้ง เป็นตำบลหนึ่งที่ตั้งอยู่ทางทิศตะวันตกเฉียงใต้ของอำเภอกุมภวาปี จังหวัดอุดรธานี องค์กรปกครองส่วนท้องถิ่นในพื้นที่ คือ เทศบาลตำบลห้วยเกิ้ง ครอบคลุมพื้นที่ตำบลห้วยเกิ้งทั้งตำบล

 ประวัติ 
ตำบลห้วยเกิ้งเป็นตำบลที่แยกมาจากตำบลตูมใต้ มีหมู่บ้าน 8 หมู่บ้าน องค์กรปกครองส่วนท้องถิ่นในปัจจุบันได้รับการยกระดับเป็นเทศบาลตำบลห้วยเกิ้ง มีชุมชนในเขตเทศบาล 8 ชุมชน

 ที่ตั้งและอาณาเขต 
ตำบลห้วยเกิ้งตั้งอยู่ทางทิศตะวันตกเฉียงใต้ของอำเภอกุมภวาปี มีระยะทางห่างจากที่ว่าการอำเภอกุมภวาปีประมาณ 14 กิโลเมตร มีเนื้อที่โดยประมาณ 10.47 ตารางกิโลเมตร มีอาณาเขตติดต่อ ดังนี้ (ติดกับพื้นที่ภายในจังหวัดอุดรธานีทุกทิศทาง)

ทิศเหนือ ติดกับตำบลพันดอน (ติดกับเขตเทศบาลตำบลพันดอน) และตำบลกุมภวาปี (ติดกับเขตองค์การบริหารส่วนตำบลกุมภวาปี)
ทิศตะวันออก ติดกับตำบลหนองหว้า
ทิศใต้ ติดกับอำเภอโนนสะอาด
ทิศตะวันตก ติดกับตำบลปะโค

 หมู่บ้าน 
ตำบลห้วยเกิ้งมีทั้งหมด 8 หมู่บ้าน ได้แก่
 หมู่ที่ 1 บ้านโคกผักหวาน
 หมู่ที่ 2 บ้านโสกคูณ
 หมู่ที่ 3 บ้านป่ากุง
 หมู่ที่ 4 บ้านห้วยเกิ้ง
 หมู่ที่ 5 บ้านโพธิ์นิมิต
 หมู่ที่ 6 บ้านโนนสําราญ
 หมู่ที่ 7 บ้านโนนรังษี
 หมู่ที่ 8 บ้านโนนวัฒนา

 การคมนาคม 
 รถไฟ 
 การรถไฟแห่งประเทศไทย – ทางรถไฟสายตะวันออกเฉียงเหนือ (ชุมทางถนนจิระ–หนองคาย)
 สถานีห้วยเกิ้ง

 ถนน 
  ถนนมิตรภาพ
  ทางหลวงแผ่นดินหมายเลข 2025 ไปอำเภอกุมภวาปี
# เมสซีนา
เมสซีนา (; , Sicilian: Missina; ,) เป็นเมืองหลวงของมหานครแห่งเมสซีนา (Metropolitan City of Messina) เมืองใหญ่เป็นอันดับ 3 บนเกาะซิซิลี และใหญ่เป็นอันดับ 13 ของประเทศอิตาลี มีประชากรมากกว่า 238,000 คนPopulation of Messina, Italy  Geonames Geographical database ประชากรในเขตมหานครมีราว 650,000 คน เมืองตั้งอยู่ใกล้มุมทิศตะวันออกเฉียงเหนือของซิซิลี บริเวณช่องแคบเมสซีนา ตรงข้ามกับเมืองวิลลาซานโจวันนีบนแผ่นดินใหญ่
# สวอนเลก (ภาพยนตร์ พ.ศ. 2524)
สวอนเลก  เป็นภาพยนตร์อะนิเมะ มีเค้าโครงจากบัลเลต์ เรื่อง สวอนเลก ของ ปิออตร์ อิลิช ไชคอฟสกี ภาพยนตร์เข้าฉายที่ญี่ปุ่นในวันที่ 14 มีนาคม 2524 โดยโทเอแอนิเมชัน ภาพยนตร์ผลิตโดยโทเอแอนิเมชันของญี่ปุ่น โดยร่วมผลิตกับโซยุซมุลต์ฟิล์มจากสหภาพโซเวียต และกำกับโดย Kimio Yabuki 

ภาพยนตร์ได้ออกวางจำหน่ายเป็นแผ่นดีวีดีโดย Discotek Media ในวันที่ 28 พฤศจิกายน 2560 โดยมีทั้งฉบับพากย์ภาษาญี่ปุ่นและพากย์ภาษาอังกฤษhttp://www.animenewsnetwork.com/news/2017-08-18/discotek-licenses-swan-lake-anime-film/.120309
 อ้างอิง
# เบือร์เกินชต็อค
เบือร์เกินชต็อค  เป็นภูเขาในประเทศสวิตเซอร์แลนด์ มีความสูง 1,115 เมตรเหนือระดับน้ำทะเล ตั้งอยู่ติดกับทะเลสาบลูเซิร์น โดยด้านที่ติดกับทะเลสาบเป็นหน้าผาสูงชัน ส่วนอีกด้านเป็นเนินลาดลงไปหาหมู่บ้านเอ็นเนิทเบือร์เกิน ทำให้สามารถเดินหรือขับรถยนขึ้นไปยังยอดเขาจากด้านนี้ได้ นอกจากนี้ บริเวณด้านที่ติดกับทะเลสาบยังมีท่าเรือพร้อมรถรางขึ้นเขาไว้คอยให้บริการเช่นกัน เขาลูกนี้ถือเป็นพรมแดนทางธรรมชาติของรัฐนิดวัลเดินและรัฐลูเซิร์น
# โยเซฟ แทร์โบเฟิน
โยเซฟ อันโทนีอุส ไฮน์ริช แทร์โบเฟิน  เป็นเจ้าหน้าที่ระดับสูงของนาซี ที่ได้เป็นที่รู้จักกันดีในฐานะผู้ตรวจการไรช์ประจำดินแดนนอร์เวย์ในยึดครอง ซึ่งเป็นช่วงที่ประเทศนอร์เวย์ถูกยึดครองโดยนาซีเยอรมนีและได้บริหารการปกครองร่วมกับรัฐบาลควิสลิง(Quisling regime)

ในช่วงที่แทร์โบเฟินปกครองในนอร์เวย์ได้กระทำผิดเอาไว้มากมายด้วยการสังหารหมู่และการสร้างค่ายกักกันในนอร์เวย์ ภายหลังสงครามได้ยุติลงและเยอรมนีได้ยอมจำนน แทร์โบเฟินได้ตัดสินใจฆ่าตัวตาย เมื่อวันที่ 8 พฤษภาคม ค.ศ. 1945 ด้วยระเบิดไดนาไมท์น้ำหนัก 50 กิโลกรัมในบังเกอร์บนพื้นที่ Skaugum  เขาได้เสียชีวิตพร้อมกับร่างของโอเบอร์กรุพเพินฟือเรอร์ Wilhelm Rediess ผู้นำเอ็สเอ็สและตำรวจและเป็นผู้บัญชาการของทหารเอ็สเอ็สทั้งหมดในนอร์เวย์ ที่ได้ตัดสินใจยิงตัวเองไปก่อน
# เอ็ทมุนท์ ฮุสเซิร์ล
เอ็ทมุนท์ กุสทัฟ อัลเบร็ชท์ ฮุสเซิร์ล  เป็นนักปรัชญาชาวเยอรมันเชื้อสายออสเตรีย เขาเป็นผู้ก่อตั้งสำนักปรากฏการณ์วิทยา ทฤษฎีปรากฏการณ์วิทยาที่ฮุสเซิร์ลคิดขึ้นมาถือว่าเป็นจุดเปลี่ยนอย่างยิ่งใหญ่ที่แยกออกจากปฏิฐานนิยม (positivism), ธรรมชาตินิยม (naturalism) และวัตถุนิยม (materialism) อย่างสิ้นเชิง ฮุสเซิร์ลเห็นว่าแทนที่มนุษย์จะอธิบายบรรดาเหตุการณ์ต่าง ๆ ที่อุบัติขึ้นในโลกแห่งชีวิตของเราโดยอาศัยกฎเกณฑ์ทางคณิตศาสตร์ทั่วไป มนุษย์ควรจะพยายามทำความเข้าใจโครงสร้างความหมายของโลกแห่งชีวิตว่ามันประกอบขึ้นได้อย่างไร 

โดยทฤษฎีปรากฏการณ์วิทยาของฮุสเซิร์ลนี้ การค้นหาความจริงที่ปรากฏอยู่โดยไม่มีการคาดการณ์ไว้ล่วงหน้า ผู้ศึกษาเป็นอิสระจากกรอบแนวคิดหรือทฤษฎี โดยให้บุคคลอธิบายเรื่องราวและประสบการณ์ต่าง ๆ ที่ตนเองประสบพบเจอโดยตัดอคติและตัดความเอนเอียงในเรื่องที่ศึกษา รวมทั้งขจัดความคิดเห็นของตนออกจากสิ่งที่ตนเองกำลังศึกษา (bracketing) เน้นที่จุดมุ่งหมาย (intentionality) และสาระสำคัญ (essences) ที่บุคคลนั้นรับรู้มา
# การสูญขี้ผึ้ง
การสูญขี้ผึ้ง  เป็นการหล่อโลหะโดยอาศัยแม่พิมพ์ที่เป็นวัตถุต้นแบบ หุ้มด้วยขี้ผึ้ง (หรือทำวัตถุต้นแบบด้วยขี้ผึ้งถ้าต้องการวัตถุเนื้อต้น) ปิดทับด้วยวัตถุแข็งเช่นปูนหรือเซรามิกด้านนอก นำไปเผาสำรอกขี้ผึ้งออก ก่อนหล่อโลหะลงไป ครั้นโลหะแข็งตัวช่างจะทุบทำลายแม่พิมพ์ด้านนอกและแม่พิมพ์ด้านใน (ถ้ามี) ออกให้ได้ชิ้นงานตามที่ต้องการ ในงานศิลปกรรมนั้น วัตถุต้นแบบนั้นโดยมากมักใช้วัสดุที่เปราะทำลายง่ายด้วยแรงสะเทือน อาทิ ดินเหนียวผสมมูลวัว ส่วนในทางอุตสาหกรรมมักจะทำแม่แบบด้วยขี้ผึ้งเป็นเนื้อเดียว นอกเหนือจากขี้ผึ้งแล้ว ช่างอาจจะใช้ไขวัว เรซิน น้ำมันดิน ผ้า กระดาษ หรือวัสดุอื่นที่ขึ้นรูปง่ายและสำรอกออกได้ง่ายด้วยความร้อน บางคนจึงเรียกการสูญขี้ผึ้งว่า การหล่อแบบลงทุน (investment casting) ปัจจุบันการสูญขี้ผึ้งยังพอมีใช้ในโรงงานบ้างแต่ไม่เป็นที่นิยมเท่าการหล่อแม่พิมพ์ทราย (sand casting) การสูญขี้ผึ้งนั้นนิยมใช้ในการหล่อพระพุทธรูปหรือเทวรูป โดยใช้ดินเหนียมผสมมูลวัวปั้นหุ่น หุ้มขึ้ผึ้ง ตอกด้วยหลักยึดเรียกว่าทอยก่อนพอกด้วยดินเหนียวผสมทราย มีลวดรัดไว้อีกชั้นหนึ่ง ครั้นจะเทโลหะช่างจะเผาแม่พิมพ์ให้ขี้ผึ้งไหลออกหมด อุดรูรั่ว ก่อนเทโลหะลงไป

 กระบวนการ 
ในการสูญขี้ผึ้งนั้น มีกระบวนการที่แตกต่างกันระหว่างช่างไทยและช่างตะวันตกบ้าง ช่างไทยซึ่งคุ้นกับการหล่อพระพุทธรูป จะใช้วิธีปั้นหุ่นด้วยดินผสมมูลวัวและทราย หุ้มด้วยขึ้ผึ้งตามด้วยดินชั้นนอก หุ้มลวด ตอกหลักโลหะ (เรียกว่าทอย) เพื่อให้พิมพ์ขั้นในไม่คลอน จากนั้นนำไปเผาเพื่อให้ขี้ผึ้งไหลออก ครั้นขี้ผึ้งไหลออกหมดแล้ว อุดรูรั่ว ก่อนเทโลหะลงไปทางรูที่เรียกว่าปากจอบ ครั้นโลหะเย็นตัวดีแล้วจึงทำลายพิมพ์ทั้งชั้นในและชั้นนอกออก วิธีการนี้เรียกว่าวิธีโดยตรง

ส่วนช่างตะวันตก นิยมใช้วิธีทำต้นแบบด้วยขี้ผึ้งเนื้อตัน หรือใช้ต้นแบบที่เป็นวัตถุเดิมไปทำแบบปูนพลาสเตอร์ก่อน ครั้นได้แบบปูนแล้วจึงเทขี้ผึ้งลงไป ได้เป็นแม่แบบหลายอัน เสร็จแล้วจึงต่อแม่แบบนั้นด้วยแท่งขี้ผึ้งทรงกระบอกเพื่อช่วยให้โลหะไหลผ่านได้หลังจากขี้ผึ้งถูกสำรอก หุ้มด้วยทรายผสมเซรามิกจนหนาและแข็งแรง นำไปอบสำรอกขี้ผึ้งออก ก่อนนำไปเผาให้ร้อนและแข็งตัวดี นำโลหะหลอมเหลวเทลงปากจอบให้่ล้นบ้าง เวลาโลหะเย็นตัวจะหดลงไป เมื่อชิ้นส่วนแข็งตัวดีแล้วจึงทำลายแม่พิมพ์ นำไปตกแต่งตามกรรมวิธีต่อไป
# เวชศาสตร์ชะลอวัย
เวชศาสตร์ชะลอวัย หรือ วิทยาศาสตร์ว่าด้วยการชะลอความชรา  หรือ การยืดอายุ เป็นวิชาที่ศึกษากระบวนการเพื่อการชะลอหรือย้อนกระบวนการของความแก่ชรา เพื่อยืดอายุขัยทั้งอายุขัยสูงสุดและอายุขัยเฉลี่ยของมนุษย์ ซึ่งปัจจุบันยังไม่มีวิธีที่ได้รับการพิสูจน์แล้วว่าได้ผลจริง คงมีเพียงทฤษฎีและการศึกษาวิจัยเท่านั้น
# อาณาจักรซะไกง์
อาณาจักรซะไกง์ หรือ อาณาจักรสะแคง (,) อาณาจักรเล็ก ๆ ที่ปกครองโดยราชสกุลสายเล็ก ๆ ของอาณาจักรมยีนไซ่ง์ เดิมซะไกง์เป็นส่วนหนึ่งของอาณาจักรปี้นยะ ระหว่าง ค.ศ. 1315–1365 อาณาจักรซะไกง์ได้เป็นเอกราชโดยพฤตินัย ภายหลังจากที่เจ้าชายซอยู่นได้ประกาศปกครองตนเองจากพระราชบิดาคือพระเจ้าสีหตูแห่งปี้นยะใน ค.ศ. 1315–1317 กระทั่งซะไกง์ได้แยกตัวออกจากปี้นยะเมื่อ ค.ศ. 1325 หลังจากการสวรรคตของพระเจ้าสีหตู